কুশল বললেন, “আসলে আমরা যারা এই শিল্পের সাথে যুক্ত, তারাই পারিনি এই শিল্পকে ঠিকভাবে তুলে ধরতে, প্রচার করতে ।” তাহলে কি শুধু হতাশা কুশলের? না, পুরোটা তা নয় । কলকাতা বিশ্ববিদ্যালয়ে কর্মরত কুশলের চোখে আশার ঝলক । তিনি বলেছেন, “এই যে মাঝে মাঝে শান্তিনিকেতনে জাই, সেখানে গেলেই অনেক সাধারণ মানুষ আমার কাজ নিয়ে খুব উৎসাহিত । বিশ্বভারতীর প্রাঙ্গনে গেলেও আমাকে অনেক মানুষ, ছাত্রছাত্রীরা বলেন কাজ দেখাতে । সম্প্রতি একবার ওখানে গিয়ে শুনলাম কয়েকজন ছাত্রছাত্রী নিজেই মাইক্রোক্যালিগ্রাফি করার চেষ্টা করছে ।” এটাই কুশলের কাছে আশার আলো । তিনি চেষ্টা করবেন ওই ছেলে মেয়েগুলোর মধ্যে দিয়ে এই বিরল শিল্পকে বাঁচিয়ে রাখার ।